**Z Á P I S N I C A**

**zo zasadnutia Rady rodičov Občianskeho združenia Sliačske pramene**

**zo dňa 4. 9. 2018**

**Prítomní:** podľa prezenčnej listiny – celkom 13 zástupcov tried

Mgr. Róbert Borbély, PhD., riaditeľ ZŠ Andreja Sládkoviča

**Program zasadnutia:**

Otvorenie

1. Informácia o hospodárení OZ Sliačske pramene
2. Určenie výšky príspevku do Rady rodičov na rok 2018/2019
3. Plán stretnutí OZ Sliačske pramene a triedne schôdzky
4. Schvaľovanie požiadaviek na čerpanie finančných príspevkov z OZ Sliačske pramene
5. Diskusia

Záver

**Otvorenie**

Zasadnutie otvorila a prítomných privítala predsedníčka Rady rodičov Martina Kuzmová.

**K bodu 1**

Aktuálny zostatok na účte OZ Sliačske pramene je: 5 350,82 €.

Príjmy za školský rok 2016/2017:

Členské príspevky v školskom roku 2016/2017 2 610, - - €

2 % z dane z príjmov 1 057,08 €

2 % Continental projekt Fit park 1 500, - - €

Úrok v banke 0,12 €

SPOLU 5 179, 08 €

Predsedníčka OZ informovala, že stále nebol prefinancovaný posledný nárok na zo strany Materskej školy SNP, ktorý zostal na základe spolupráce pri vyberaní 2 % z daní z príjmov, vo výške 200,- €.

Za prefinancovanie požiadaviek MŠ SNP do uvedenej sumy hlasovali všetci prítomní zástupcovia Rady rodičov.

**K bodu 2**

Prítomní členovia odsúhlasili príspevok do Rady rodičov na školský rok 2017/2018, ktorý zostáva vo výške 10,- € na rodinu. O výške príspevku budú rodičia informovaní triednymi učiteľmi na triednych schôdzach. Termín odovzdania príspevku je do 31. 10. 2018.

Predsedníčka OZ poprosila p. riaditeľa školy o zabezpečenie prehľadnej evidencie vyberania príspevku.

**K bodu 3**

Rada rodičov sa stretne v decembri 2018, resp. v januári 2019, podľa potreby aj skôr. O presnom termíne bude informovať predsedníčka OZ Martina Kuzmová.

Triedne schôdze sa na základe dohovoru s triednymi učiteľmi a riaditeľom školy uskutočnia 13. 9. 2018 o 16:30 hod.

Predsedníčka OZ požiadala všetkých zástupcov tried o sprostredkovanie informácií o činnosti OZ Sliačske pramene a Rady rodičov na triednych schôdzach.

**K bodu 4**

Predsedníčka OZ odovzdala slovo riaditeľovi školy.

Riaditeľ školy poďakoval za príspevok na realizáciu projektu školskej kuchynky, ktorá bola slávnostne predstavená počas prvého školského dňa.

Hneď na začiatku uviedol, že všetky aktuálne požiadavky zo strany učiteľov zosumarizoval a predkladá len tie, ktoré nevie zabezpečiť a prefinancovať zo zdrojov školy, od sponzorov, z projektov, alebo v rámci iných školských aktivít.

Následne sprostredkoval 8. návrhov na príspevok z Rady rodičov:

1. Workoutové ihrisko 3 500,- €

* v rámci výzvy spoločnosti Continental bol podaný projekt na vytvorenie workoutového ihriska v areáli školského ihriska v rozpočte 7 000,- €. Projekt nebol úspešný v plnej výške, avšak bol finančne podporený vo výške 1 500,- €. Tento príspevok bol poukázaný na účet OZ Sliačske pramene (viď Bod 2). Škola sa preto rozhodla realizovať projekt vo výške 3 500,- €.

1. Stavebnica Matador KiGa Klasik 839,70 €

* 3 stavebnice v hodnote 279,90 €
* požiadavka na vybavenie na základe odporúčaní MŠVVaŠ SR

1. Ozobot – interaktívna robotická pomôcka 650, -- €

* 10 pomôcok v hodnote 65,90 €

1. Divadelné predstavenia 600, - -€

* 1.-5. ročník – absolvuje Pesničkál v prvom školskom týždni (6. 9. 2018)
* 6.-9. ročník – prestavenie bude v inom čase

1. Resuscitačná pomôcka 299,92 €
2. Počítače pre PC1 (modernizácia) 1 500, -- €
3. Príspevok na kostýmy na vystúpenia žiakov 200, -- €
4. Odmeny žiakom 300, -- €

* hľadajú sa od partnerov a sponzorov školy, niektoré je však potrebné dofinancovať

Na zasadnutí boli jednohlasne schválené príspevky v plnej výške v bodoch 1., 4., 5. a 6.

Ostatné požiadavky sa budú prefinancované na základne výšky príspevkov do Rady rodičov.

Predsedníčka OZ a riaditeľ školy požiadali členov Rady rodičov o sprostredkovanie požiadavky na sponzorovanie školy prostredníctvom finančných, reklamných či propagačných materiálov zo strany rodičov na triednych schôdzach.

**K bodu 5**

Predsedníčka OZ požiadala zástupcov tried o delegovanie zástupcu, ak sa nebudú môcť zúčastniť zasadnutia Rady rodičov. O delegovaní zástupcu je potrebné predsedníčku OZ upozorniť vopred prostredníctvom e-mailu.

*Rodičovská zábava:*

Predsedníčka OZ požiadala všetkých zástupcov tried, aby na Triednych schôdzach predniesli návrh na organizovanie Rodičovského plesu / zábavy. Zároveň požiadala o zistenie záujmu o účasť na takomto podujatí a pomoc pri jeho organizácií. Ples by sa konal v najbližšej fašiangovej sezóne (január / február 2019). Pomoc pri organizácii potvrdil aj riaditeľ školy.

**Záver**

Predsedníčka Rady rodičov prítomným poďakovala za účasť na zasadnutí.

V Sliači, 4. 9. 2018

Zapísala:

Michaela Mikušková .........................................

Overovatelia:

Andrea Bullová .........................................

Lucia Kapustová .........................................